CELEX: 32021D1693
Language: ro
Date: 2021-09-21 00:00:00
Title: Decizia (PESC) 2021/1693 a Consiliului din 21 septembrie 2021 de modificare a Deciziei (PESC) 2018/2010 de sprijinire a combaterii proliferării ilicite și a traficului ilicit de arme de calibru mic, de armament ușor (SALW) și de muniție și a impactului acestora în America Latină și în zona Caraibilor în contextul Strategiei UE împotriva armelor de foc, armelor de calibru mic și armamentului ușor ilicite și a muniției aferente „Asigurarea securității armelor, protejarea cetățenilor”

22.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 334/12
               
            
         DECIZIA (PESC) 2021/1693 A CONSILIULUI
         din 21 septembrie 2021
         de modificare a Deciziei (PESC) 2018/2010 de sprijinire a combaterii proliferării ilicite și a traficului ilicit de arme de calibru mic, de armament ușor (SALW) și de muniție și a impactului acestora în America Latină și în zona Caraibilor în contextul Strategiei UE împotriva armelor de foc, armelor de calibru mic și armamentului ușor ilicite și a muniției aferente „Asigurarea securității armelor, protejarea cetățenilor”
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 decembrie 2018, Consiliul a adoptat Decizia (PESC) 2018/2010 (1).
                  
               
                     (2)
                  
                  
                     Decizia (PESC) 2018/2010 prevede o perioadă de punere în aplicare de 36 de luni pentru activitățile menționate la articolul 1 din respectiva decizie, care începe la data încheierii acordului de finanțare prevăzut la articolul 3 alineatul (3) din respectiva decizie.
                  
               
                     (3)
                  
                  
                     Organizația Statelor Americane (OAS) a solicitat o prelungire cu cinci luni a perioadei de punere în aplicare a Deciziei (PESC) 2018/2010, până la 31 mai 2022, pentru a ține seama de întârzierea în punerea în aplicare a activităților din cadrul proiectului în temeiul Deciziei (PESC) 2018/2010 din cauza impactului pandemiei de COVID-19.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2018/2010 până la 31 mai 2022 poate fi realizată fără consecințe în ceea ce privește resursele financiare.
                  
               
                     (5)
                  
                  
                     Prin urmare, Deciziei (PESC) 2018/2010 ar trebui să fie modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            La articolul 5 din Decizia (PESC) 2018/2010, alineatul (2) se înlocuiește cu următorul text:
            
               
                  „(2)   Prezenta decizie expiră la 31 mai 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 21 septembrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  Decizia (PESC) 2018/2010 a Consiliului din 17 decembrie 2018 de sprijinire a combaterii proliferării ilicite și a traficului ilicit de arme de calibru mic, de armament ușor (SALW) și de muniție și a impactului acestora în America Latină și în zona Caraibilor în contextul Strategiei UE împotriva armelor de foc, armelor de calibru mic și armamentului ușor ilicite și a muniției aferente „Asigurarea securității armelor, protejarea cetățenilor” (JO L 322, 18.12.2018, p. 27).